Beatissime pater, dudum parrochiali ecclesia de Virmo Aboensis diocesis iuxta Lateranensis statuta concilij per deuolutionem vacante, s. v. per suas certi tenoris litteras de dicta parrochiali ecclesia deuoto e. s. v. oratori Johanni Brasche, clerico Lincopensis diocesis et in decretis licentiato, prouidit seu prouiderj mandauit. Cum autem, pater sancte, dicta parrochialis tempore date dictarum litterarum ac etiam ante et post fuerit, prout etiam de presenti asseritur, de iure patronatus serenissimi domini regis Scotie (!) uel eius pro tempore locumtenentis, de quo in eisdem litteris per inaduertentiam mentio facta non fuit, quinimo etiam orator ipse dubitet de viribus dictarum litterarum; suplicat humiliter s. v. idem Johannes orator, quatenus ipsum specialibus fauoribus et gratijs prosequentes sibi, quod littere qrouisionis predicte valeant et plenam roborisfirmitatem obtineant in omnibus et per omnia, perinde ac si in eisdem litteris, quod dicta parrochialis fuerit, prout est, de jure patronatus prefatj serenissimi regis Suce (!) expressa mentio facta fuisset, concedere et indulgere digneminj de gratia speciali; non obstantibus premissis ac constitutionibus et ordinationibus apostolicis aut regula cancellarie s. v. presertim de jure patronatus exprimendo necnon omnibus, que e. s. v. in dictis litteris voluit non obstare, ceterisque contrarijs quibuscunque, cum clausulis oportunis et consuetis. Concessum vt petitur in presentia d. n. pape. A. car. S. Praxedis ...... Datum Tiburi quarto kalendas februarij anno decimo.